Ur gerig ouzhpenn...    N'azasaan ket, treiñ a ran.  C'hoant am eus diskouezh e c'hall bezañ ar brezhoneg ur yezh ken pinvidig, ken spis hag ar re all ha ne fell ket din treiñ troiennoù arbennik gant troiennoù amspis evel :  il a eu des subventions : arc'hant en deus bet.  Troiennoù amspis ne blij ket din.  Mar  teufe ar c'hoant din komz e brezhoneg gant ul labourer douar e vefe ret din deskiñ e c'heriaoueg, a-hend all e lavaro atav ar benveg-mañ, ar benveg-se e lec'h ur c'heriaoueg pinvidig.  Ya, marteze ez an pell, re bell e vo lavaret gant tud zo. Da vihanañ e klaskañ sachañ al live an uhelañ posubl.  Evit ar re yaouank, e galleg, n'eo ket ur gudenn gwelout gerioù evel, affichage, version, composants.  Pa vo gwelet meur a wech ar gerioù e chomint er spered.  N'on ket a-du (n'emaon ket a-du) gant  Philippe pa skriv eo ret lakaat ar gerioù eeunañ war al lañserioù. Bemdez Doue e vint gwelet, ret eo profitañ, er c'hontrol, evit sankañ ar gerioù e penn an dud.    A galon,    Alan Monfort